Algirdas Petras Stabinis

Algirdas Petras Stabinis (g. 1943 m. balandžio 15 d. Vilniuje) – Lietuvos fizikas, habilituotas fizinių mokslų daktaras, mokslų akademijos narys ekspertas.

 Biografija 

1960 m. aukso medaliu baigė Vilniaus 7-ąją vidurinę mokyklą ir įstojo į Vilniaus valstybinio universiteto Fizikos ir matematikos fakultetą. 1963 m. Povilo Brazdžiūno pastangomis kartu su Kazimieru Burneika išvyko studijuoti radiofizikos į Maskvos M. Lomonosovo valstybinį universitetą, kuri baigė 1966 m.Jadvyga Jasevičiūtė, Juozas Justinas Slavėnas. Kvantinės elektronikos katedra. Dvidešimt penkeri darbo metai. Vilnius: Vilniaus universitetas, 1999. – 44 p. Čia 1966–1970 m. studijavo aspirantūroje, o 1972 m. apgynė fizikos ir matematikos mokslų kandidato (dabar – daktaro) disertaciją tema „Sąveikaujančių osciliatorių fazinis fokusavimas ir spinduliavimas klasikinių netiesinių aktyvių medžiagų mažuose tūriuose“Lietuvos mokslininkų (registruojamų pagal išduotus mokslo laipsnių diplomus) sąrašas: Fiziniai mokslai . Nuoroda tikrinta 2008-11-27.. 1988 m. Baltarusijos SSR Mokslų akademijos Fizikos institute apgynė fizikos ir matematikos mokslų daktaro (dabar – habilituoto daktaro) disertaciją tema „Moduliuotųjų šviesos bangų parametrinio stiprinimo dinamika dispersinėse terpėse“.  

Vilniaus universitete dirba nuo 1970 m., nuo 1989 m. – Fizikos fakulteto Kvantinės elektronikos katedros profesorius.

Stažavo ir skaitė paskaitas Maskvos M. Lomonosovo (Rusija), Prahos Karlo (Čekija), Frankfurto prie Maino (Vokietija), Olborgo (Danija) universitetuose.

1997–2002 m. buvo Vilniaus universiteto Tarybos mokslinis sekretorius, 2002–2006 m. Vilniaus universiteto senato pirmininko pavaduotojasIšrinktas Senato pirmininko pavaduotoju 2002 m. (šalt.: ), o pirmininko pavaduotojo kadencija – ketveri metai (šalt.: Vilniaus universiteto Senato darbo reglamentas, III skirsnis „Senato pirmininkas ir pirmininko pavaduotojas“)..

Nuo 1991 m. yra „Lithuanian Journal of Physics“, taip pat žurnalo „Terminologija“Lietuvių kalbos institutas: „Terminologija“. Nuoroda tikrinta 2008-11-27. redaktorių kolegijų narys.

2001 m. išrinktas Lietuvos mokslų akademijos nariu ekspertuLietuvos mokslų akademijos nariai ekspertai. Nuoroda tikrinta 2008-11-27..

 Mokslinė veikla 

Svarbiausi darbai iš sudėtingos sandaros šviesos pluoštų fizikos, ultratrumpųjų šviesos impulsų generacijos, netiesinės optikos.Lazerinių tyrimų centras. Prof. habil. dr. Algirdas Petras Stabinis. Nuoroda tikrinta 2008-11-27.. Beveik 300 mokslinių publikacijų autorius ir bendraautorisLazerinių tyrimų centras. Prof. habil. dr. Algirdas Petras Stabinis: Publikacijos. Nuoroda tikrinta 2008-11-27..

 Bibliografija 

 A. P. Piskarsko ir A. P. Stabinio vertimas. Ultratrumpieji šviesos impulsai (). Maskva: „Mir“, 1981. – 479 p.: iliustr. (rusų k. Originalas: Stanley L. Shapiro, D. H. Auston. Ultrashort Light Pulses: Picosecond Techniques and Applications. Niujorkas: Springer-Verlag, 1977. – 389 p. ISBN 0-387-08103-8)
 Romualdas Danielius, Algis Petras Piskarskas, Valdas Sirutkaitis, Algirdas Petras Stabinis, Jadvyga Jasevičiūtė. Parametriniai šviesos generatoriai ir pikosekundinė spektroskopija (). Vilnius: „Mokslas“, 1983. – 185 p.:iliustr. 
 Su kitais. Lazerių fizikos terminų žodynas (). / Vilniaus V. Kapsuko universitetas, Lietuvos TSR Mokslų akademija. Lietuvos TRS fizikų draugija. Vyr. red. Povilas Brazdžiūnas. Vilnius: 1984. – 169 p. 
 Algirdas Petras Stabinis. Optinio spinduliavimo ir medžiagos sąveika: metodinės rekomendacijos. Vilnius: 1984. – 84 p.:iliustr.
 Kazimieras Gaivenis, Gytis Juška, Vidas Kalesinskas, A. Kaulakienė, S. Keinys, Jonas Matukas, Vilius Palenskis, A. Petravičius, Stanislovas Sakalauskas, Algirdas Petras Stabinis, V. Valiukėnas, V. Žalkauskas. Radioelektronikos terminų žodynas (penkiakalbis). Vilnius: Bendros įm. UAB „Litimo“ l-kla, 2000. – 1339 p. ISBN 9955-401-24-9
 Algirdas Petras Stabinis, Gintaras Valiulis. Ultratrumpųjų šviesos impulsų netiesinė optika. Vilnius: TEV, 2008. – 252 p.:iliustr. ISBN 978-9955-879-28-2

 Įvertinimas 

 1994 – Lietuvos mokslo premija už 1984–1993 m. darbų ciklą „Parametriniai šviesos reiškiniai kristaluose“ (kartu su Romualdu Danieliumi ir Algiu Petru Piskarsku)Lietuvos mokslų akademija: 1994 m. Lietuvos mokslo premijų laureatai.
 1999–2000 m. – Aukščiausio laipsnio valstybinė stipendija.

 Šaltiniai 

 Nuorodos 
 Apie prof. habil. dr. Algirdą Petrą Stabinį VU FF Kvantinės elektronikos katedros tinklalapyje

Kategorija:Lietuvos mokslo premijos laureatai
Kategorija:Lietuvos fizikai